laion/Wikipedia-Exotic huggingface dataset:
אנלישד

אנלישד (באנגלית: Unleashed) היא להקת דת' מטאל שוודית מסטוקהולם. הלהקה הוקמה בשנת 1989 על ידי הבסיסט והסולן ג'וני הדלונד, והוציאה שני דמואים שעזרו לה לחתום על חוזה עם חברת ההקלטות Century Media Records, שדרכה הוציאה את אלבום הבכורה שלה, Where No Life Dwells. בשנת 1992 הלהקה הוציאה אלבום נוסף, Shadows in the Deep, שהכיל גם גרסת כיסוי לשיר של להקת ונום. בשלוש השנים הבאות הלהקה הוציאה שני אלבומים נוספים - Across the Open Sea בשנת 1993, וVictory , האלבום האחרון של הלהקה עם הגיטריסט פרדריק לינדגרן (שהוחלף בגיטריסט פרדריק פולקר), בשנת 1995. שנתיים לאחר מכן, הלהקה הוציאה את האלבום החמישי שלה, Warrior. בשנת 2002 יצא האלבום Hell's Unleashed, לאחר הפסקה בת חמש שנים של חברי הלהקה מעסקי המוזיקה, וב-2004 הוציאה הלהקה את האלבום Sworn Allegiance, ושנתיים אחריו את האלבום Midvinterblot. לאחר סיבוב הופעות של שנה הלהקה הוציאה את האלבום התשיעי שלה, Hammer Battalion, ביוני 2008. ביולי של שנת 2009 הלהקה חתמה על חוזה עם חברת התקליטים הגרמנית Nuclear Blast Records והוציאה דרכה את אלבומה העשירי, As Yggdrasil Trembles, ולאחריו את האלבומים Odalheim ו-Dawn of the Nine. (1991) Where No Life Dwells (1992) Shadows in the Deep (1993) Across the Open Sea (1995) Victory (1997) Warrior (2002) Hell's Unleashed (2004) Sworn Allegiance (2006) Midvinterblot (2008) Hammer Battalion (2010) As Yggdrasil Trembles (2012) Odalheim (2015) Dawn of the Nine (2018) The Hunt for White Christ (2021) No Sign of Life ג'וני הדלונד - שירה, גיטרה בס פרדריק פולקר - גיטרה תומאס מאסגארד - גיטרה אנדרס שולץ - תופים תומאס אולסון - גיטרה פרדריק לינדגרן - גיטרה רוברט סנבק - שירה, גיטרה מדיה וקבצים בנושא אנלישד בוויקישיתוף אתר האינטרנט הרשמי של אנלישד אנלישד, ברשת החברתית פייסבוק אנלישד, באתר ספוטיפיי אנלישד, באתר AllMusic (באנגלית) אנלישד, באתר MusicBrainz (באנגלית) אנלישד, להקה באתר Encyclopedia Metallum (באנגלית) אנלישד, באתר דיזר אנלישד, באתר Discogs (באנגלית) אנלישד, באתר Songkick (באנגלית) אנלישד, באתר בנדקמפ ביוגרפיית הלהקה באתר Metalstorm כתבה על החוזה החדש באתר Blabbermouth
אובודיבקה

אובודיבקה (באוקראינית: Ободівка; בפולנית: Obodówka) היא עיירה במחוז ויניצה שבמערב אוקראינה, בה התקיימה עד השואה קהילה יהודית. אובודיבקה, השוכנת על אחד מיובליו של נהר הבוג הדרומי, הוקמה בשנת 1570. בשנת 1812 קיבל היישוב מעמד עירוני. בראשית המאה ה-20 התגוררו בעיירה למעלה מ-1,500 יהודים, כשליש מתושביה. במאי 1919 בוצע בעיירה פוגרום, בו נרצחו כ-300 יהודים, בתיהם נבזזו ואלמנותיהם ובנותיהם נאנסו. בעקבות זאת, עזבו את העיירה רוב יהודיה. ב-28 ביולי 1941 נכבשה העיירה בידי הגרמנים, ואלו מצאו בה רק כ-15 משפחות יהודיות, לאחר שיתר יהודיה נמלטו מזרחה. בספטמבר 1941 סופחה העיירה לטרנסניסטריה הרומנית. בנובמבר 1941 גורשו לעיירה כ-10,000 יהודים מבוקובינה ומבסרביה, שרוכזו בגטו סגור שהוקם בה, בו הועסקו בעבודות כפייה. בחורף 1942-1941 נפטרו אלפים מיהודי הגטו כתוצאה מרעב, מקור וממגפות. עד מרץ 1943 נותרו בגטו 1,460 יהודים בלבד. בפברואר 1944 שדדו חיילים גרמנים ואוקראינים נסוגים את יהודי הגטו הנותרים, וב-14 במרץ שוחררה העיירה בידי הצבא האדום. אובידיו קראנגה, אובודובקה, אנציקלופדיה של המחנות והגטאות (כרך III, עמ' 726–728), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא אובודיבקה בוויקישיתוף אובודובקה (Obodovka), באנציקלופדיה של הגטאות, באתר יד ושם "אובודיבקה", באתר JewishGen (באנגלית) אובודובקה, בתוך: אליעזר דוד רוזנטל, מגילת הטבח, כרך ראשון עמ' 5, באתר היברובוקס אובודובקה (פלך פודוליה), דבר, 3 במאי 1934.
גירית (סוג)

גירית (שם מדעי: Meles) הוא סוג של טורפים בינוניים ממשפחת הסמוריים החיים באירואסיה. הגיריות נפוצות ברחבי אירופה ואסיה עד ליפן והן בעלות גוף גדול בדרך כלל אפור או חום-אפור עם פנים לבנות מוארכות בעלות פסים כהים ליד העיניים, החוטם ורוד, הזנב קצר והרגליים שחורות עם טפרים ארוכים לחפירה. הגיריות הן אוכלות כל המחבבות במיוחד שלשולים ותולעים אחרות וכן פירות, ביצים, יונקים קטנים ולטאות. הן חיות במאורות באדמה ויוצאות מהן בשעות החשיכה לשוטט. בסוג 4 מינים: גירית מצויה (Meles meles) גירית קוואקזית (Meles canescens) - מצויה בישראל גירית אסייתית (Meles leucurus) גירית יפנית (Meles anakuma) בעבר כלל הסוג שני מינים שנכחדו: Meles hollitzeri ו-Meles thorali. מדיה וקבצים בנושא גירית בוויקישיתוף גירית, באתר ITIS (באנגלית) גירית, באתר NCBI (באנגלית) גירית, באתר Animal Diversity Web (באנגלית) גירית, באתר האנציקלופדיה של החיים (באנגלית) גירית, באתר GBIF (באנגלית)
מריאנה הייברג

ד"ר מריאנה הייברג (בנורווגית: Marianne Heiberg; ‏7 בדצמבר 1945 - 26 בדצמבר 2004) הייתה נורווגית מנהלת המשרד של סוכנות הסעד והתעסוקה של האו"ם לפליטי פלסטין במזרח הקרוב (UNRWA) בירושלים. נולדה באוסלו, שבנורווגיה. רכשה השכלה בארצות הברית ובבריטניה וכן באוניברסיטת אוסלו, בה סיימה ב-1971 את לימודיה לתואר במדעי החברה. ב-1981 השלימה את לימודי הדוקטורט שלה בבית הספר לכלכלה של לונדון. הייברג החלה בשנות השמונים לעבוד במכון הנורווגי ליחסים בינלאומיים (NUPI) והייתה בין המומחים העיקריים לפוליטיקה המזרח תיכונית. היא חקרה את הסכסוכים האתניים ואת הניסיונות להשכנת שלום באזור. במהלך שנת 1994 הייתה הייברג מנהלת המשרד של סוכנות הסעד והתעסוקה של האו"ם לפליטי פלסטין במזרח הקרוב (UNRWA) בירושלים. מ-1995 עד 1997 שימשה כיועצת מיוחדת של המנהל הכללי של אונסק"ו לתוכנית "תרבות למען השלום". הייברג נפטרה מהתקף לב. בעלה השני היה שר החוץ יוהאן יורגן הולסט, שמילא תפקיד מרכזי במאמצים להשגת שלום במזרח התיכון. אחותה קארין סטולטנברג הייתה שרה זוטרה ואמו של ינס סטולטנברג, אשר כיהן כראש ממשלת נורווגיה. Marianne Heiberg, The Guardian ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חמוס מפוספס

חמוס מפוספס (שם מדעי: Ictonyx) הוא סוג של טורפים בני משפחת הסמוריים החיים בטבע באפריקה וכוללים שני מינים קטנים. אלו הם טורפים קטנים ורזים בצבע חום-לבן ובעלי זנב ארוך ולבן. הם יכולים לפלוט חומרים לא נעימים כשהם מותקפים על ידי טורפים, מה שגרם לקרוא להם בטעות בואשים אפריקנים. הבואשים האמיתיים שייכים למשפחה אחרת והריחות שלהם חזקים הרבה יותר. חמוס מפוספס סהרי (Ictonyx libycus) - הנפוץ בצפון אפריקה כולל במדבר סהרה וישראל בואש אפריקני או זורילה (Ictonyx striatus) - הנפוץ באפריקה שמדרום לסהרה מדיה וקבצים בנושא חמוס מפוספס בוויקישיתוף חמוס מפוספס, באתר ITIS (באנגלית) חמוס מפוספס, באתר NCBI (באנגלית) חמוס מפוספס, באתר Animal Diversity Web (באנגלית) חמוס מפוספס, באתר האנציקלופדיה של החיים (באנגלית) חמוס מפוספס, באתר GBIF (באנגלית) חמוס מפוספס באתר nic
כיסא משרדי

כיסא משרדי הוא כיסא המיועד לשימוש ליד שולחן במשרד. בדרך כלל זהו כיסא מסתובב, הכולל גלגלים ואפשרות לכיוון הגובה. אחד מהראשונים שידוע שהשתמשו בכיסא משרדי מודרני הוא חוקר הטבע צ'ארלס דרווין, שהכניס גלגלים לכיסא בחדר העבודה שלו כך שיוכל להגיע אל הדגימות שלו במהירות רבה יותר. עם המהפכה התעשייתית והופעת הרכבת באמצע המאה ה-19, עסקים החלו לגדול ולהתרחב. התרחבות זו חייבה הוספה של עובדי אדמיניסטרציה, ניהול חשבונות וניהול כללי, שעבודתם התנהלה בעיקר בסביבה משרדית. התפתחות העבודה במשרדים לוותה בהתפתחות טכנולוגית, ומודעות לסביבת עבודה נוחה ויעילה, אשר הביאה לפיתוח של ציוד וריהוט ייעודי למשרדים שכלל גם את הכיסא המשרדי. הממציא האמריקאי תומאס א. וורן הציג גרסה מודרנית של הכיסא המשרדי בתערוכה הגדולה בלונדון בשנת 1851. הכיסא המשרדי עוצב על מנת לשפר את יעילות העבודה של פקידים ועובדי משרד, בכך שהוא מאפשר להם להישאר בישיבה ליד שולחן העבודה שלהם לזמן רב יותר. הוספת הגלגלים לכיסא נועדה לאפשר לעובדים להגיע בקלות ובמהירות למקומות רבים בסביבת העבודה שלהם, וחוסכת את הצורך בקימה ובעמידה ממושכת. קיימים כיום סוגים רבים של כיסאות משרדיים, מכיסא משרדי פשוט שאינו כולל תמיכה לרגליים או לראש ונועד לישיבה של מספר שעות בלבד ועד לכיסאות מנהלים התומכים בראש ובגב ומאפשרים ישיבה ממושכת של שמונה שעות ומעלה. משנות ה-70 החלה מודעות גבוהה יותר לארגונומיה ולהנדסת אנוש. כיום כיסאות משרדיים כוללים לרוב מושבים מתכווננים, משענות ידיים ומשענת גב אורתופדית, כדי למנוע פציעות מאמץ וכאבי גב הקשורים לישיבה ממושכת. מדיה וקבצים בנושא כיסא משרדי בוויקישיתוף ההיסטוריה של הכיסא המשרדי (באנגלית) עבודה בישיבה - התאמה וכוון הכיסא המשרדי באתר המוסד לבטיחות ולגיהות.
גירית סמורית

גירית סמורית (שם מדעי: Melogale) הוא סוג של גיריות ממשפחת הסמוריים החיים בטבע בדרום-מזרח אסיה וצפונה עד סין. סוג זה כולל חמישה מינים שדומים מעט לגירית אך להם גוף רזה יותר ומעין מסכה לבנה סביב עינייהם. נפוצים בעיקר ביערות הגשם של אסיה. גירית סמורית בורנאית (Melogale everetti) גירית סמורית יאווה (Melogale orientalis) גירית סמורית סינית (Melogale moschata) גירית סמורית בורמזית (Melogale personata) גירית סמורית וייטנאמית (Melogale cucphuongensis) מדיה וקבצים בנושא גירית סמורית בוויקישיתוף גירית סמורית, באתר ITIS (באנגלית) גירית סמורית, באתר NCBI (באנגלית) גירית סמורית, באתר Animal Diversity Web (באנגלית) גירית סמורית, באתר האנציקלופדיה של החיים (באנגלית) גירית סמורית, באתר GBIF (באנגלית)
לוטרת נהר

לוטרת הנהר (שם מדעי: Lontra) הוא סוג של לוטרות החיות ברחבי אמריקה הצפונית והדרומית. הסוג כולל ארבעה מינים בעלי ראש גדול, אף גדול וזנב עבה המותאם לחיים במים. הלוטרות הן חיות חברותיות. הן שוחות וצוללות הן במים מתוקים והן בים, בחופים הרדודים, בחיפוש אחר מזון כמו דגים וסרטנים. לוטרה צפון אמריקנית (Lontra canadensis) לוטרה דרום אמריקנית (Lontra provocax) לוטרה ימית (Lontra felina) לוטרה נאוטרופית (Lontra longicaudis) מדיה וקבצים בנושא לוטרת נהר בוויקישיתוף לוטרת נהר, באתר ITIS (באנגלית) לוטרת נהר, באתר NCBI (באנגלית) לוטרת נהר, באתר Animal Diversity Web (באנגלית) לוטרת נהר, באתר האנציקלופדיה של החיים (באנגלית) לוטרת נהר, באתר GBIF (באנגלית)
לוטרה חסרת-טופר

לוטרה חסרת-טופר (שם מדעי: Aonyx) הוא סוג הכולל 3 מינים מיוחדים של לוטרות אשר, כמשתמע משמן, הן חסרות טפרים על קרומי השחייה שלהן. הן חיות בנהרות טרופיים באפריקה ובאסיה ומבלות את רוב זמנן במים וגם צוללות בתוכם בחיפוש אחרי טרפן. לוטרה חסרת-טופר אפריקאית (Aonyx capensis) לוטרה חסרת-טופר אסייתית (Aonyx cinerea) לוטרה חסרת-טופר קונגולזית (Aonyx congicus) במיונים נוספים המין האסייתי שייך לסוג יחידי (Amblonyx). מדיה וקבצים בנושא לוטרה חסרת-טופר בוויקישיתוף לוטרה חסרת-טופר, באתר ITIS (באנגלית) לוטרה חסרת-טופר, באתר NCBI (באנגלית) לוטרה חסרת-טופר, באתר Animal Diversity Web (באנגלית) לוטרה חסרת-טופר, באתר האנציקלופדיה של החיים (באנגלית) לוטרה חסרת-טופר, באתר GBIF (באנגלית)
גריזון

גריזון (שם מדעי: Galictis) הוא סוג של סמוריים אמריקאים המזכירים מעט סמור גדול ומפוספס בשחור ולבן. בסוג שני מינים: גריזון גדול (Galictis vittata) גריזון קטן (Galictis cuja) הגריזונים חיים בטבע מדרום מקסיקו עד לקצה ארגנטינה וארץ האש. הם חיים בערבות עשב בעיקר ומבלים במחילות באדמה. צבעיהם הבולטים מרמזים לטורפים שהם קשוחים ותוקפניים. סמור פטגוני - סמור קטן החי באותם אזורים טאירה - מין סמור ענקי החי ביערות בדרום אמריקה מדיה וקבצים בנושא גריזון בוויקישיתוף גריזון, באתר ITIS (באנגלית) גריזון, באתר NCBI (באנגלית) גריזון, באתר Animal Diversity Web (באנגלית) גריזון, באתר האנציקלופדיה של החיים (באנגלית) גריזון, באתר GBIF (באנגלית) גריזון, באתר אנציקלופדיה בריטניקה (באנגלית)
כיסא בר

כיסא בר הוא שרפרף גבוה, לעיתים קרובות עם משען רגל התומך ברגליים. לכיסאות בר צורה גבוהה וצרה, ומיועדים לישיבה על יד דלפקים או שולחנות גבוהים, שנמצאים לרוב בפאבים או ברים. בעשור השני של המאה ה-21, כיסאות בר זמינים בסגנונות מגוונים והופכים פופולריים יותר ויותר גם בבתים, בהם הם ממוקמים בדרך כלל על יד דלפק ביתי גבוה. כמו כן, כיסאות בר מאפשרים ליושב זווית ראייה גבוהה יותר, מאשר על כיסא רגיל, בזמן אכילה, שתייה או אירועים חברתיים. ישנם סוגים רבים ושונים של כיסאות בר, הבנויים מחומרים שונים, ועל פי דגמים שונים. כיסאות בר, לעיתים קרובות, עשויים מעץ או מתכת. יש כיסאות בר עם ובלי משענות לגב, לידיים ולרגליים; עם ובלי ריפוד על פני המושב. כיסאות בר יכולים להיות בעלי עיצוב עץ בסיסי, או בעלי עיצוב מורכב יותר (למשל: עם גובה כיסא מתכוונן). הם יכולים להיות גבוהים במיוחד, או נמוכים במיוחד; יכולים להיות מיועדים לשימוש במקום מקורה, או מחוץ לבית. בבתי עסק מסחריים, הסוג הנפוץ ביותר הוא של כיסאות בר המקובעים לרצפה, אך בעלי מושב מסתובב. כאשר הכיסא מקובע לרצפה, לא ניתן להזיזו ממקומו, ועל כן לא ניתן לגנוב אותו או להשתמש בו ככלי נשק במהלך תגרת בר. כיסאות בר המקובעים לרצפה, לרוב, מותקנים על עמוד והם חסרי רגליים, על אף שגם כיסאות בר עם רגליים ניתן לקבע לרצפה, באמצעות סוגרי מתכת מיוחדים. גובהו הסטנדרטי של מושב כיסא בר הוא 76 ס"מ, או 66 ס"מ עבור כיסאות גבוהים המוצבים בסמוך לדלפקים במטבחים ביתיים. סגנונות עיצוב פנים עכשוויים עושים שימוש בשולחנות פאב גבוהים במיוחד, הדורשים גובה של מושב 75 ס"מ עבור כיסאות הבר שלפניהם. גובהם של מושבים לכיסאות בר בגובה דלפק הוא 61 ס"מ; לשם השוואה: גובהו של מושב כיסא אוכל קונבנציונלי 46 ס"מ. לכיסאות בר מסוימים יש ריפוד עשוי פוליאוריתן, שנועד להעניק נוחות. כיסאות בר יכולים להיות עשויים קש או במבוק, כאשר ניתן לעשות שימוש בכיסאות אלו על מנת ליצור אפקט של אווירת "בר טיקי". עיצוב "רטרו" של שנות ה-50 ושנות ה-60 הוא עיצוב פופולרי במסעדות וברים רבים, שם נעשה שימוש בכיסאות עשויים כרום ויניל, בשילוב עם ספסלים או כיסאות שולחן תואמים. יש המעדיפים לרהט באמצעות כיסאות בר על מנת לחסוך במקום. ישנם מוסדות שהם נעשה שימוש בכיסאות רגילים ובכיסאות בר בעלי עיצוב תואם. אלומיניום משמש לעיתים קרובות כאחד מרכיביו של כיסא בר המוחזק מחוץ לבית. בתוך בית, כיסאות עשויים עץ, יחד עם ריפוד, הם פופולריים עבור בתים המעוצבים בסגנון מסורתי. ישנם כיסאות בר המשמשים, למשל, מצילים בברכות שחיה, או שופטים באולמות ביליארד, ולצורך כך מוזמנים בהתאמה אישית. כיסאות בר משמשים במהלך סופי שבוע באירלנד את חסידיהם של הפרמייר ליג האנגלית, תופעה שהובילה למעשה להמצאתו של כינוי הגנאי "barstoolers" על ידי המעריצים של ליגת העל האירית בכדורגל. שטחם של כיסאות בר במקומות מסחריים הולך וגם; כמו כן ישנה עלייה ברכישתם המקוונת דרך האינטרנט. ניתן לייצר כיסאות בר על פי הזמנה, ולקוחות יכולים לציין מגוון רחב של בדים וגימורים, כמו גם מפרט של אפשרויות אחרות (כגון: גובה, משענת לידיים, משענת לרגל ועוד). הן כיסאות בר מעץ והן כיסאות בר ממתכת הם רהיטים פופולריים מאוד, כמו גם כיסאות הכוללים שימוש בנירוסטה וכרום ואפשרות לכוון את גובה הכיסא. בניגוד למאה ה-20 בה השימוש בכיסאות בר היה נפוץ בעיקר עבור מסעדות ובתי קפה, בעשור האחרון גברה הפופולריות של כיסאות בר בקרב דירות ובתים פרטיים בשל העלייה בייצור דלפקים בגובה שיש במטבחים הביתיים. מדיה וקבצים בנושא כיסא בר בוויקישיתוף היי 2019: הטרנדים החדשים של כיסאות הבר, באתר רשת, 2 בינואר 2019
בואשן

בואשן (שם מדעי: Spilogale) הוא סוג של בואשים קטנים החיים באמריקה הצפונית ומעט בצפון אמריקה המרכזית. אלו בואשים קטנים ומפוספסים בשחור-לבן. בתחילה היו בסוג שני מינים, אך בהמשך התגלו עוד 2 (כלומר הוחלט להפרידם מתת-מינים למינים): בואשן מזרחי (Spilogale putorius) - נפוץ בעיקר במזרח ארצות הברית וקנדה בואשן מצחין (Spilogale gracilis) - נפוץ במערב אמריקה ודרומה למרכז אמריקה בואשן דרומי (Spilogale angustifrons) - נפוץ ברחבי אמריקה המרכזית בואשן גמדי (Spilogale pygmaea) - אנדמי למערב מקסיקו מדיה וקבצים בנושא בואשן בוויקישיתוף בואשן, באתר ITIS (באנגלית) בואשן, באתר NCBI (באנגלית) בואשן, באתר Animal Diversity Web (באנגלית) בואשן, באתר האנציקלופדיה של החיים (באנגלית) בואשן, באתר GBIF (באנגלית)
פרס גלובוס הזהב לשחקנית הטובה ביותר - סרט קומדיה או מוזיקלי

פרס גלובוס הזהב לשחקנית הטובה ביותר - סרט קומדיה או מוזיקלי (באנגלית: Golden Globe Award for Best Actress in a Motion Picture – Comedy or Musical) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית הטובה ביותר בסרט קומדיה או מוזיקלי. הפרס הוענק לראשונה בנפרד בשנת 1951, כשלפני כן הקטגוריה הנוכחית נקראה השחקנית הטובה ביותר בסרט קולנוע. בהמשך פוצל הפרס לפרס גלובוס הזהב לשחקנית הטובה ביותר - סרט דרמה ולפרס זה.   הערה: הזוכה מסומנת בצבע הערה: השחקנית עם הסימן † זכתה באוסקר הערה: השחקנית עם הסימן * הייתה מועמדת לאוסקר הערה: השחקנית עם הסימן § זכתה בפרס גלובוס הזהב ולא הייתה מועמדת לפרס אוסקר. אתר האינטרנט הרשמי של פרס גלובוס הזהב לשחקנית הטובה ביותר - סרט קומדיה או מוזיקלי
אושאצ'י

אושאצ'י (בבלארוסית: Ушачы; בפולנית: Uszacz) היא עיירה במחוז ויטבסק שבמערב בלארוס, בה התקיימה עד השואה קהילה יהודית גדולה. אושאצ'י נזכרת לראשונה במאה ה-16, עת השתייכה לדוכסות הגדולה של ליטא. מהמאה ה-17 פעלו ביישוב כנסייה ומנזר, והתקיימו בו ירידים עתיים. בשנת 1758 הוענקו ליישוב זכויות עיר. עם חלוקת פולין בשנת 1793 נכללה העיירה בתחום האימפריה הרוסית, ובשנת 1812 נערכו בסביבתה קרבות במהלך מלחמת רוסיה-צרפת. בתחילת המאה ה-20 חיו בעיירה כ-1,100 יהודים, כ-70% מתושביה. בתקופה הסובייטית פעלה בעיירה מועצה יהודית, והתקיים בה בית ספר יידי. עם פרוץ מלחמת העולם השנייה נותרו בעיירה כ-500 יהודים, והגיעו אליה פליטים יהודים משטחי פולין הכבושה. ב-3 ביולי 1941 נכבשה העיירה בידי הגרמנים, ואלו החלו להתעלל ביהודיה, ולהטיל עליהם גזירות שונות, ובהן חובת ענידת טלאי צהוב. כמו כן, נלקחו יהודי העיירה לביצוע עבודות כפייה. באוקטובר 1941 רוכזו כ-460 היהודים בעיירה בגטו מוקף גדר תיל, שמוקם במספר מבנים הרוסים, ואשר נשמר בידי המשטרה הבלארוסית. מספר מתושבי הגטו נספו כתוצאה מרעב ומקור. בד בבד, מונה עזריאל נמצוב כ"זקן היהודים" בעיירה. בחורף 1942-1941 נרצחו כל יהודי הגטו בסמוך לעיירה. לאחר האקציה הועברו לגטו אושאצ'י בין 150 ל-200 יהודים מהעיירה קובליצ'י. אלו ניסו להימלט מהגטו, אך נתפסו ברובם, ונרצחו במקום. מדיה וקבצים בנושא אושאצ'י בוויקישיתוף אושצ'י (Ushachi), באנציקלופדיה של הגטאות, באתר יד ושם דניאל רומנובסקי (אנ'), אושאצ'י, אנציקלופדיה של המחנות והגטאות (כרך II, חלק B, עמ' 1740–1742), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אושאץ (בלארוס), דף שער בספרייה הלאומית
אריאב עוזר

הרב אריאב עוזר (נולד בכ"ח בתשרי ה'תשכ"ד, 16 באוקטובר 1963) הוא מראשי ישיבת איתרי. נולד בתל אביב לשלום עוזר, בנו של הרב משה לייב עוזר, ראש ישיבת לומז'ה בפתח תקווה. למד בישיבת היישוב החדש ולאחר מכן למד בישיבת איתרי. לאחר נישואיו התגורר בשכונת הר נוף בירושלים. לאחר מספר חודשים מונה לר"מ בישיבת איתרי. לאחר פטירתו של הרב מרדכי אליפנט בשנת תש"ע מונה לראש הישיבה לצד ראשי הישיבה הוותיקים הרב שלמה פישר והרב יצחק ברטלר. הרב עוזר מוסר שיעור כללי בישיבה פעמיים בשבוע; ביום שלישי שיעור עיון, וביום חמישי שיעור בקיאות. מדי יום שישי (בחורף במוצאי שבת) מוסר הרב עוזר בישיבה חבורה בענייני קדשים, זרעים ומועד, שאינם נלמדים כסדרן בישיבות. לחבורה מגיעים גם תלמידים מישיבות אחרות. במוצאי שבתות הוא מוסר שיחה בענייני השקפה ומוּסַר לבחורי הישיבה שנמשך עד שעות הלילה המאוחרות. בנוסף הוא מוסר שיעור מידי שבת בשכונת הר נוף, בעיקר לבעלי בתים, על נידון הלכתי הקשור לפרשה. השיעורים מסוכמים בידי הרב יוסף בן ארזה ומתפרסמים באתר "בינינו". פעמיים בשנה, בימי חול המועד, הוא מוסר בשכונתו שיעור באורך של שש שעות בענייני החג. חלק משמעותי משיעוריו מוקדש לפרשנות פסיקת הרמב"ם ולניסיון לבאר את סוגיות הגמרא לפי פסקיו. הרב אריאב מרבה להשתמש ככלי פרשני בביאור דעות הראשונים על פי בתי המדרש שעליהם הם נמנים כגון הרמב"ן ותלמידיו; בעלי התוספות; הרמב"ם ובית מדרשו (המאירי וחכמי פרובינציה)[דרוש מקור]. הוא משתמש בכתבי יד ישנים שפורסמו בשנים האחרונות ככלי ליישוב קושיות שנשאלו במהלך הדורות. שיעורי הרב אריאב עוזר, באתר בינינו (הארכיון בקישור זה)
1950 בספורט

ערך מורחב – 1950 טור דה פראנס - פרדינאנד קובלר (שווייץ שווייץ) ג'ירו ד'איטליה -הוגו קובלה (שווייץ שווייץ) וואלטה אספניה - אמיליו רודריגס (שווייץ שווייץ) אליפות אירופה הרביעית באתלטיקה נערכה בבריסל בלגיה. בריטניה (בריטניה בריטניה) זכתה במירב המדליות. ערכים מורחבים – אליפות צרפת הפתוחה 1950, אליפות וימבלדון 1950 אליפות אוסטרליה הפתוחה - לואיז ברוף (ארצות הברית ארצות הברית) אליפות צרפת הפתוחה -דוריס הארט (ארצות הברית ארצות הברית) ווימבלדון - לואיז ברוף (ארצות הברית ארצות הברית) אליפות ארצות הברית הפתוחה - מרגרט אוסבורן דופונט (ארצות הברית ארצות הברית) אליפות אוסטרליה הפתוחה - פרנק סג'מן (אוסטרליה אוסטרליה) אליפות צרפת הפתוחה -בדג' פאטי (ארצות הברית ארצות הברית) ווימבלדון - בדג' פאטי (ארצות הברית ארצות הברית) אליפות ארצות הברית הפתוחה - ארתור לרסן (ארצות הברית ארצות הברית) ערך מורחב – גביע דייוויס 1950 נבחרת אוסטרליה (אוסטרליה) זכתה בגביע דייוויס לאחר ניצחון 1-4 על נבחרת ארצות הברית (ארצות הברית). נבחרת אורוגוואי (אורוגוואי) זכתה בגביע. יובנטוס זוכה בסקודטו. גביע האיטלקי -תחרות לא נערכה. אליפות אנגליה - פורטסמות' זוכה באליפות. גביע ה-FA - ארסנל זוכה בגביע. ראסינג קלוב זוכה באליפות. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס זוכה בתחרות אליפות ריו דה ז'ניירו בכדורגל -ואסקו דה גאמה זוכה באליפות שטוטגרט זוכה באליפות גרמניה. ערך מורחב – עונת 1949/1950 בליגה ישראלית מכבי תל אביב זוכה בליגת העל בכדורגל אתלטיקו מדריד זוכה באליפות ספרד אתלטיק בילבאו זוכה בקופה דל גנרליסימו נבחרת הולנד (הולנד) זכתה במדליית זהב בכדורמים באליפות אירופה. אליפות העולם הראשונה נערכת בארגנטינה. נבחרת ארגנטינה (ארגנטינה) זוכה באליפות. ליגת העל האיטלקית בכדורסל - אולימפיה מילאנו זוכה באליפות. מינאפוליס לייקרס ניצחה ב-NBA (ראה עונת 1949/1950 ב-NBA). אליפות ברית המועצות בכדורסל גברים -דינמו טביליסי זוכה באליפות. הליגה היוגוסלבית בכדורסל - הכוכב האדום בלגרד זוכה באליפות. פורמולה 1 - הסתיימה העונה הראשונה שכללה 7 מרוצים. ג'וזפה פארינה (איטליה איטליה) עם מכונית מתוצרת אלפא רומיאו זכה באליפות. קליבלנד בראונס מנצחת את לוס אנג'לס ראמס 28-30 באליפות ה-NFL במשחק שנערך בקליבלנד. נערכה בווינה שבאוסטריה מ-20 עד 27 באוגוסט 1950. אירמה הייטינג-שומאכר (הולנד הולנד) הייתה השחיינית המצטיינת של האליפות לאחר שזכתה ב-3 מדליות, 2 מדליות זהב ומדליית כסף אחת. אלכסנדר ז'אני (צרפת צרפת) היה השחיין המצטיין של האליפות לאחר שזכה ב-3 מדליות, 2 מדליות זהב ומדליית כסף אחת. יוראן לארסון (שוודיה שוודיה) היה השחיין המצטיין של האליפות לאחר שזכה ב-3 מדליות, 2 מדליות זהב ומדליית כסף אחת. מדיה וקבצים בנושא 1950 בספורט בוויקישיתוף
אולכסנדריבקה

אולכסנדריבקה (באוקראינית: Олександрівка; בפולנית: Aleksandrówka) היא עיירה במחוז קירובוגרד שבאוקראינה, בה התקיימה עד השואה קהילה יהודית. אולכסנדריבקה נזכרת לראשונה במחצית הראשונה של המאה ה-17, ובאמצע המאה ה-18 נבנתה במקום כנסייה. במהלך המאה ה-19 הוקמו בעיירה מפעלים שונים, ובשנת 1876 הואץ פיתוח היישוב כתוצאה מחיבורו למסילת הברזל. בתחילת המאה ה-20 חיו בעיירה כ-3,200 יהודים, למעלה משני שלישים מאוכלוסייתה. בזמן מלחמת האזרחים ברוסיה נערכו בעיירה שני פוגרומים, בהם נרצחו כ-180 יהודים. בתקופה הסובייטית פעל בעיירה בית ספר יידי, ומספר תושבי העיירה היהודים הצטמצם, עד שהגיע לכ-500 איש ערב מבצע ברברוסה. ב-5 באוגוסט 1941 נכבשה העיירה בידי הגרמנים, ובדצמבר הוקם בה גטו, בו רוכזו כ-400 יהודי העיירה הנותרים וכ-200 יהודים מכפרי הסביבה. בפברואר 1942 נרצחו כל יהודי הגטו בידי אנשי ס"ס ושוטרים אוקראינים ליד הכפר הסמוך איוואנגורוד (Ivangorod). מדיה וקבצים בנושא אולכסנדריבקה בוויקישיתוף אלכסנדרובקה (Aleksandrovka), באנציקלופדיה של הגטאות, באתר יד ושם אלכסנדר קרוגלוב (רו') ומרטין דין (אנ'), אלכסנדרובקה, אנציקלופדיה של המחנות והגטאות (כרך II, חלק B, עמ' 1619), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
אלכסנדרובקה

אלכסנדרובקה (ברוסית: Александровка; בפולנית: Aleksandrówka) הוא שם נפוץ שקיים במאות יישובים בארצות הדוברות שפות סלאביות, שנובע מהשם אלכסנדר. האם התכוונתם ל... אלכסנדרובקה - השם הרוסי והפולני של העיירה אולכסנדריבקה במחוז קירובוהראד באוקראינה אלכסנדרובקה (פוטסדאם) – מושבה רוסית לשעבר בעיר פוטסדאם בגרמניה ראו גם אלכסנדרוב אלכסנדריה (פירושונים)
אולה (עיירה)

אולה (בבלארוסית: У́ла; בפולנית: Ułła) היא עיירה במחוז ויטבסק שבבלארוס, בה התקיימה עד השואה קהילה יהודית גדולה. אולה הוקמה כיישוב מבוצר במהלך מלחמת ליבוניה במאה ה-16, בסמוך לנהר דווינה. בשנת 1577 הוענקו ליישוב זכויות עיר בידי המלך זיגמונט השני אוגוסט, אשר חודשו בשנת 1648. בשנת 1669 נבנתה בעיירה כנסייה. בתחילת המאה ה-20 התגוררו בעיירה כ-1,500 יהודים, רוב תושביה. בתקופה הסובייטית הצטמצמה הקהילה היהודית בעיירה, וטרם מלחמת העולם השנייה נותרו בה 520 יהודים. בעיירה פעלה מועצה יהודית, והתקיים בה בית ספר יידי. בתחילת יולי 1941 נכבשה אולה בידי הגרמנים. היהודים שנותרו בה צוו לשאת טלאי צהוב, ובדצמבר 1941 רוכזו בגטו שהוקם במרכז העיירה, תחת שמירה של שוטרים בלארוסים. ב-17 בינואר 1942 חוסל הגטו בעיירה, כאשר מאות יושביו נלקחו למחנה צבאי ליד העיירה, ונרצחו בו. מדיה וקבצים בנושא אולה בוויקישיתוף אולה (Ula), באנציקלופדיה של הגטאות, באתר יד ושם דניאל רומנובסקי (אנ'), אולה, אנציקלופדיה של המחנות והגטאות (כרך II, חלק B, עמ' 1740), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אולע (בלארוס), דף שער בספרייה הלאומית
קטנואיד

בגאומטריה, קטנואיד (באנגלית: Catenoid) הוא משטח ישרים תלת־ממדי, אחרי המישור, הקטנואיד הוא המשטח בעל שטח קטן ביותר, עובדה זו הוכחה על ידי לאונרד אוילר בשנת 1744. הקטנואיד הוא גם משטח סיבוב. המשוואה הפרמטרית של קונואיד היא: x = c cosh ⁡ v c cos ⁡ u {\displaystyle x=c\cosh {\frac {v}{c}}\cos u} . y = c cosh ⁡ v c sin ⁡ u {\displaystyle y=c\cosh {\frac {v}{c}}\sin u} z = v {\displaystyle z=v} כאשר v,u הם מספרים ממשים ו-c הוא ממשי ששונה מאפס. המשוואה הפרמטרית של קטנואיד בקואורדינטות גליליות היא: ρ = c cosh ⁡ z c {\displaystyle \rho =c\cosh {\frac {z}{c}}} כאשר c הוא מספר ממשי כלשהו (ללא קשר ל-c הנ"ל) קיימת פונקציה רציפה ואיזומטרית בין קטנואיד למשטח בורגי, שהיא בעל המשוואה הפרמטרית הבאה: x ( u , v ) = cos ⁡ θ sinh ⁡ v sin ⁡ u + sin ⁡ θ cosh ⁡ v cos ⁡ u {\displaystyle x(u,v)=\cos \theta \,\sinh v\,\sin u+\sin \theta \,\cosh v\,\cos u} y ( u , v ) = − cos ⁡ θ sinh ⁡ v cos ⁡ u + sin ⁡ θ cosh ⁡ v sin ⁡ u {\displaystyle y(u,v)=-\cos \theta \,\sinh v\,\cos u+\sin \theta \,\cosh v\,\sin u} z ( u , v ) = u cos ⁡ θ + v sin ⁡ θ {\displaystyle z(u,v)=u\cos \theta +v\sin \theta \,} ומוגדרים ( u , v ) ∈ ( − π , π ] × ( − ∞ , ∞ ) {\displaystyle (u,v)\in (-\pi ,\pi ]\times (-\infty ,\infty )} , − π < θ ≤ π {\displaystyle -\pi <\theta \leq \pi } , האינואיטים בונים את האיגלו שלהם בצורה של קטנואיד כך שיהיה יחס אופטימלי בין הגובה לקוטר, כך שלא יהיה חשש לקריסה של המבנה. מדיה וקבצים בנושא קטנואיד בוויקישיתוף קטנואיד, באתר MathWorld (באנגלית)